<classify> Mufti wa Tanzania, Shehe Abubakary Zuberi amewaonya watu wanaojifanya ni wasemaji wa Waislamu Tanzania kwa kuwa hawana mamlaka hayo.Shehe Mkuu Tanzania amesema, yeye ndiye msemaji wa Waislamu wote Tanzania na si vinginevyo.Amesema, watu wanaokiuka hilo wanajua ila wanafanya makusudi ili kujenga mambo yao.Sema kwa ngazi uliyonayo, ruksa, lakini usiseme katika ngazi ya kitaifa. Kama kwamba wewe ndiye msemaji wa Waislamu wote Tanzania. Msemaji wa Waislamu wote Tanzania ni Baraza Kuu la Waislamu Tanzania chini ya Mufti wa nchiamesema.Mufti ametoa msimamo huo kwenye Baraza la Eid -Al -Adha kitaifa, Chanika Dar es Salaam na kuongeza kuwa, kila watu wana kiongozi wao hivyo haiwezekani watu wajisemee tu bila utaratibu.Kwa hiyo Baraza Kuu la Waislamu limeongezea vitu viwili, ndiye msimamizi mkuu wa Waislamu na mambo ya Waislamu nchini. Na Serikali inaelewa hivyo. Na Serikali inaheshimu hilo na ndiyo maana utaona shughuli zote za kitaifa haendi kila mtu, anakwenda yule ambaye ni msemaji wa Waislamu wote. Ndiye anayewakilisha pale...amesema.Amesema, Bakwata inawafahamu watu wanaotoa matamko kwa niaba ya Waislamu wote na amewaelekeza kwamba, wanaweza kuwa wasemaji kwenye taasisi, misikiti au madrasa lakini si wasemaji wa Waislamu wote Tanzania na ni lazima waheshimu mamlaka iliyopo.Baraza Kuu la Waislamu Tanzania ndiye msimamizi mkuu wa mambo ya kiislamu na Waislamu. Ndiye msimamizi mkuu wa mambo ya kiislamu na Waislamu. Kwa mujibu wa Katiba pia ndiye msemaji wa Waislamu nchini, ndiye msemaji amesema.Anasema, kuna watu wamejitokeza wanataka kuwasemea Waislamu kwenye ngazi ya kitaifa wakati hawana mamlaka hayo.Kwa nafasi ipi, sema msikitini, sema ndani ya taasisi yako, lakini huwezi kusema kwa niaba ya Taifa, wanaoweza kusema kwa niaba ya Taifa peke yao ni Baraza Kuu la Waislamu Tanzania, Bakwata na Msemaji atakuwa ni Mufti... sio kila mtu amesema.Amesema Waislamu wasiende kinyume cha mambo yalivyo na kwamba, sehemu yoyote duniani si kila mtu anaweza kusema na kwamba, lazima kuwe na msemaji kwa niaba ya wengine.Nenda Saudia ujaribu kusema kama hutaingizwa katika sehemu mbaya. Msemaji mmoja tu, ni Mufti wa Saudia. Lakini leo katika nchi yetu watu wanajisahau wanajikuta kila mmoja na yeye pia anataka kusema pia...amesema Shehe Zuberi  <topic>: KITAIFA 